## ΔΙΑΚΗΡΥΞΗ ΦΙΛΙΑΣ ΚΑΙ ΣΥΝΕΡΓΑΣΙΑΣ

Η Ελλάδα και η Τουρκία βρίσκονται γεωγραφικά δίπλα – δίπλα και η γειτνίαση αξιώνει ειρήνη και συνεργασία, καθώς και σχέσεις καλής γειτονίας στη βάση του αμοιβαίου σεβασμού.

Στην κατεύθυνση αυτή καλείται να συνεισφέρει η «Διπλωματία των Πόλεων», μέσω του θεσμού της Αυτοδιοίκησης, του οποίου ο ρόλος αυξάνεται αντικειμενικά στον σημερινό κόσμο.

Στη βάση των προαναφερθέντων, οι υπογράφοντες δήμαρχοι διακηρύσσουμε τα ακόλουθα:

**1**  Δεσμευόμαστε να εργαστούμε για την ανάπτυξη σχέσεων φιλίας και πνεύματος ειρήνης ανάμεσα στις κοινωνίες μας, μακριά από προκαταλήψεις που παράγουν διακρίσεις.

**2** Δηλώνουμε την πρόθεσή μας να προωθήσουμε την πολύμορφη επικοινωνία των πολιτών και κοινωνικών φορέων των πόλεών μας, ενθαρρύνοντας κοινές δράσεις τους, συμπεριλαμβανομένων των αμοιβαίων επισκέψεων.

**3** Αποφασίζουμε να διαμορφώσουμε το κατάλληλο πλαίσιο για την αλληλοενημέρωση και την ανταλλαγή εμπειριών σε σχέση με την αντιμετώπιση των προβλημάτων στις αντίστοιχες κοινωνίες, συμπεριλαμβανομένων και καινοτόμων δράσεων που απαιτούνται.

**4** Θεωρούμε ότι μεγάλη δύναμη για την προώθηση της ειρηνης και φιλίας αποτελούν η πολιτιστική και αθλητική συνεργασία, που επίσης θα προωθήσουμε ως διοικήσεις και μεταξύ των κοινωνιών.

**5** Οι δήμαρχοι Βύρωνα και Καισαριανής της Ελλάδας, που μετέχει ενεργά στην Επιτροπή Περιφερειών της ΕΕ, αναλαμβάνουν μέσω των συναδέλφων τους να διευκολύνουν την επικοινωνία και συνεργασία του Δήμου Σμύρνης με τον σημαντικό αυτό ευρωπαϊκό θεσμό.

**6** Διακηρύσσουμε ότι το παρελθόν δεν πρέπει να μας χωρίζει, καθώς μας ενώνει το μέλλον που απαιτεί να χτίσουμε γέφυρες ειρήνης, όχι τείχη, τόσο στις δύο πλευρές του Αιγαίου όσο και γενικότερα στην Μεσόγειο.

Σμύρνη, 11 Νοεμβρίου 2022